Antena3 presenta «Cuerpo de élite», una comèdia que tractarà temes actuals - Diari de Girona\nAntena3 presenta «Cuerpo de élite», una comèdia que tractarà temes actuals\n?Original d'Atresmedia Televisió, la sèrie s'estrenarà molt aviat en «prime time»\nddg 14.01.2018 | 23:38\nImatge promocional de la nova sèrie d´Antena3 «Cuerpo de élite». antena3\nCuerpo de élite és la nova sèrie original d'Atresmedia Televisió, que molt aviat s'estrenarà en prime time. La ficció es desenvolupa al voltant d'un grup d'operacions especials format per membres dels diferents cossos policials del país: una Mossa d'Esquadra, un Ertzaintza, un TEDAX, un boina verd i un lladre que es farà passar per policia nacional.\nProduïda per Atresmedia Televisió en col·laboració amb MOD Produccions, la sèrie està protagonitzada per Cristina Castaño, Canco Rodríguez, Joaquín Reyes, Ana Morgade, Antonio Garrido i El Langui, entre d'altres. Aquesta nova producció està dirigida per Joaquín Mazón amb Cristóbal Garrido i Adolfo Valor en el guió.\nLa nova sèrie d'Antena 3 troba el seu eix d'humor en el potencial còmic d'uns personatges quotidians abocats a missions absurdes. Cuerpo de élite explora la comicitat dels personatges i de les situacions a què s'enfronten. Els agents que pertanyen a aquest nou cos d'elit procedeixen de diferents cossos policials; així, la sèrie aprofundeix en els perfils i característiques de cada personatge i en les relacions personals que s'estableixen entre ells.\nAquesta nova sèrie està composta per episodis autoconclusius en què el Cuerpo de élite haurà de dur a terme una important missió, provocant irreverents situacions abordades des d'un prisma còmic d'humor fresc i gamberro. Així, la nova sèrie no dona l'esquena a l'actualitat, sinó que amb el seu esperit gamberro i desenfadat no dubtarà a apropar amb humor la situació actual del país a l'espectador. Segons ha anunciat la cadena, en les trames s'aborden temes d'actualitat, escàndols polítics i s'al·ludirà a personatges públics fàcilment reconeguts, sempre des de l'humor i la ironia.\nCuerpo de élite és l'adaptació televisiva de la reeixida pel·lícula homònima. Estrenada el 2016, la pel·lícula d'Atresmedia Cinema Cuerpo de élite es va convertir en una de les cintes més reeixides de la taquilla espanyola, amb més d'un milió d'espectadors i una recaptació de 6,5 milions d'euros.


Low Pressure Fitness – Pilates Inhala\nQuè és LPF?\nÉs un sistema d’entrenament basat en la tècnica hipopressiva que integra la correcció postural, la respiració i la consciència corporal juntament amb una metodologia d’ensenyament cuidada per adaptar-se a tota mena de públic i nivells de condició física.\nEls dos fonaments del mètode LPF són el treball postural i l’entrenament respiratori que comparteixen la tècnica hipopressiva i el Ioga ancestral.\nLes activitats de la vida diària, els esforços físics, la mala postura davant la pantalla de l’ordinador, etc., són factors que incideixen negativament sobre els òrgans interns de la cavitat abdominal que, sumats a l’estrès, augmenten la pressió exercida sobre la nostra columna vertebral. L’LPF, la «gimnàstica sense pressió» és una bona manera de prevenir els excessos d’aquesta pressió alhora que s’entrena la resta de la musculatura espinal.\nLa gimnàstica postural global de baixa pressió és un tipus d’exercici basat en el treball de la postura i la respiració, amb el benefici afegit que provoca una disminució de la pressió de l’abdomen i el sòl pèlvic. Aquestes característiques fan que sigui considerat un mètode d’entrenament adequat tant en l’àmbit terapèutic com en l’àmbit preventiu.\nEl principi fonamental de Low Pressure Fitness és la màxima precisió postural. Hem de recordar que una postura correcta és fonamental per alleujar el mal d’esquena o el mal cervical causat pels mals hàbits adquirits pel sedentarisme; una columna vertebral sana que és capaç de mantenir-se dreta i suportar així els esforços de les activitats de la vida diària és una assegurança de salut per tota la vida.\nAixí mateix, la incidència en la musculatura estabilitzadora de la columna i l’entrenament mitjançant diverses postures antigravitatòries ajuden a entrenar els músculs encarregats d’estabilitzar la columna: els abdominals i el sòl pèlvic. La pràctica de l’exercici hipopressiu implica l’elevació del sòl pèlvic i activa la faixa abdominal, motiu pel qual és molt indicat per a dones interessades en la recuperació postpart.\nA més, practicar els exercicis respiratoris de l’LPF ajuda a regular la freqüència i els patrons respiratoris, incidint directament sobre el control dels estats d’ansietat o estrès. L’entrenament de la musculatura respiratòria és fonamental per millorar la funció pulmonar i l’eficiència respiratòria, que és tan necessària per a persones amb problemes respiratoris com pels esportistes en general. El diafragma toràcic és el principal múscul respiratori, actuant com si es tractés d’una bomba de circulació. Els exercicis respiratoris de l’LPF ajuden a mobilitzar el sistema circulatori, limfàtic i visceral. Així, el transit intestinal es veurà afavorit gràcies a l’increment de la mobilitat respiratòria, ajudant a les persones amb estrenyiment o pesadesa abdominal.\nCom aquest és un entrenament que incideix directament en la correcció postural i la respiració, està indicat per tothom qui desitgi sentir-se millorar, tant des d’un punt de vista terapèutic com per la millora de la condició física. Homes, dones i fins i tot persones grans o nens poden beneficiar-se de les múltiples aplicacions del fitness a baixa pressió.\nÉs per aquest motiu que no hi ha contraindicacions relatives al mètode LPF, sinó a l’exercici físic en general i en particular a l’exercici cos-ment. El programa d’entrenament es pot adaptar segons les diferents necessitats individuals. Per això és imprescindible entrenar amb un professional qualificat que sabrà com adaptar el programa.\nBenvinguts! Unnata Pilates Aereo


Apartment Na Turusbekova Bishkek Kirguizistan - Ofertes d'hotels amb els MILLORS DESCOMPTES EN LÍNIA Fer un comentari al lloc web\nApartment Na TurusbekovaUlitsa Turusbekova 6, Bixkek Centre, Bishkek, Kirguizistan, 720017 - Veure al mapaApartment Na TurusbekovaVeure més fotosVeure més fotosVeure totes les 15 fotosVeure al mapaParticularitats que li encantaranaire condicionat\nSobre l'allotjamentDescripcióSituat a Bishkek City Center, Apartment Na Turusbekova és el lloc perfecte per gaudir de Bishkek i els seus voltants. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Apartment Na Turusbekova és compromet a que la seva estada sigui el més còmoda possible. Wi-Fi gratuït en totes les habitacions, aparcament de cotxes, servei d'habitacions, habitació familiar, lloguer de cotxes són només algunes de les comoditats que fan que Apartment Na Turusbekova sigui diferent dels altres hotels de la ciutat. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Apartment Na Turusbekova és una elecció inteligents per a viatgers a Bishkek, i ofereix una estada relaxant i sense molèsties.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Gemma Urgell - Viniesfera: juny 2008\nDissabte passat es va emetre el programa l'Internauta, dirigit pel Vicent Partal i on es va parlar de debatdevi: el futur del vi a Catalunya.Si voleu, us el podeu descarregar i escoltar:http://www.catradio.cat/reproductor/audio.htm?ID=259726\nAmb aquest encapçalament s’iniciava aquest matí una jornada de debat organitzada per la Fundació del Món Rural que girava entorn a la pluralitat territorial als mitjans de comunicació o com traslladar allò que passa al món rural a tota la societat.El debat ha estat interessant, amb un públic format per responsables de comunicació d’associacions i institucions vinculades al món rural, periodistes,… Les conclusions han estat que el món rural té poca incidència en les pàgines dels principals diaris del país i, quan apareix, és per efectes negatius o d’alarma (incendis, tractorades, ús ineficient de l’aigua, increment dels preus dels aliments,...). Per aquest motiu s’han obert diferents propostes com que des del món rural cal donar un missatge més humanista i no tant victimista, que el món rural no és només agricultura, que cal fomentar l’orgull de pertànyer a la Catalunya no urbana, que cal incidir i fer pedagogia als periodistes, que caldria establir unes recomanacions sobre pluralitat territorial als mitjans públics,...Però la jornada ha estat mancada de propostes més ambicioses i més actuals, des del meu punt de vista. Si es vol traslladar allò que passa al món rural cal apuntar en nous instruments de comunicació, nous mitjans més participatius que, actualment, tenim a la nostra disposició. No només tenim un corresponsal per província que escriu a un mitjà d’abast nacional, sinó que comptem amb centenars de blocs a Catalunya, molts d’ells vinculats en xarxa (Penedesfera, Osonosfera, Blocaires dels Pirineus,...) que són els periodistes del món rural, que expliquen què passa al seu voltant, què els preocupa i que, a més, molts d’ells són seguits i comentats per milers de persones més. I comptem amb eines 2.0 que poden facilitar aquest intercanvi de coneixement.Considero que institucions com la Fundació del Món Rural, organitzadora de l’esdeveniment, sindicats com Unió de Pagesos, administracions locals, centres de recerca en desenvolupament rural, institucions del territori han d’aprofitar aquestes noves eines 2.0 per compartir el coneixement que ells tenen sobre el món rural i traslladar aquestes inquietuds directament a la societat, sense intermediaris. I, a més, podran rebre, al moment, visions, respostes, vincles, amb aquesta societat més urbana.Projectes com Copons 2.0 és un model d'integració del món rural i el món urbà. Un exemple de com, des d'un poble petit de l'Anoia, es pretén crear xarxa i vincles forts entre els seus habitants i, al mateix temps comunicar una manera de fer i viure el món rural d'una forma fàcil, entenedora, de ciutadà a ciutadà i amb unes eines universals. No és cosa de dos dies. Per exemple, no tot el món rural compta amb banda ampla, ni tothom té accés o sap què és això de la 2.0. Però recordem que les generacions més joves (que són les que ens seguiran) ens empenyen amb grans nocions d’internet i saben com utilitzar moltes d’aquestes eines 2.0 que a nosaltres ens poden semblar estranyes.I, el que està clar és que, si parlem de traslladar informació a la societat no es poden obviar aquests altres mitjans. Unim distàncies, trenquem mites, canviem el missatge i fem un Món Rural 2.0.\nAhir i avui, a Gelida s'han reunit els blocaires del Baix i Alt Penedès, Garraf i l'Anoia per primera vegada, gràcies a una iniciativa promoguda pel Daniel Garcia-Peris (felicitats Daniel!) i anomenada Penedesfera.Jo només hi vaig anar ahir, acompanyada per dos amics, que també són pedagogs i predicadors de la web 2.0, el Marc Lòpez i el Ricard Espelt. Vaig assistir a una taula rodona sobre blocs i moviments ciutadans. Força interessant.Però el moment per mi més engrescador va ser la xerrada empresa 2.0 que va fer el Marc Vidal, el blocaire més llegit a Catalunya. Durant uns 30 minuts va parlar d'aquells conceptes que, de fa un parell de mesos cap aquí, em tenen ben emocionada:- reputació digital- organització oberta- intel·ligència col·lectiva- economia transparent- xarxa social, club de clientsEn resum, cal que les empreses treguin profit de les eines 2.0; i no només les grans multinacionals, sinó també el petit forn de pa de la cantonada, el taller mecànic o el colmado de barri.I només triomfaran aquelles empreses pròximes, transparents, obertes, honestes, que tinguin poc a amagar. I, en aquest mateix camí, també les administracions.\nAhir es va donar el tret de sortida al debatdevi: el Futur del vi a Catalunya, una iniciativa engegada per l'INCAVI amb l'objectiu de què tothom, sector vitivinícola, distribució, restauració, consumidors i administració adquireixin compromisos per tal d'incrementar la presència i el consum de vi català a Catalunya.Es tracta d'asseure professionals del sector amb experts en marketing, comunicació, comercialització, ... d'àmbits diferents del de vi per tal d'obrir el ventall de possibilitats que el món canviant està oferint. Entenc que la intenció és donar aire fresc al sector del vi, noves vies, noves solucions, noves oportunitats. 5 àmbits de treball, 5 trobades.I, no podem pujar al carro d'aquestes noves oportunitats sense mirar internet i les múltiples i variables possibilitats que ofereix tant a empreses, com a comunitats, associacions,... Per això, debatdevi inclou una web 2.0. Cal treure profit del bagatge professional que té aquests sector i intentar que sigui compartit per tots; només amb les trobades presencials no n'hi ha prou, cal també un diàleg online.Per això debatdevi compta amb una web on tothom podrà dir la seva, podrà aportar el seu background, podrà enriquir de solucions i propostes el futur del vi a Catalunya. I les eines hi són: un grup Facebook, un canal Slideshare i un canal You Tube.Hi vols participar? Doncs registra't a la web.Salut!\nFa un mes, Catalunya es va posar molt malalta, molt malalta, molt malalta i va anar a Urgències. Allà, a l'hospital, uns metges vestits amb tratges negres i corbata li van dir que estava força malament, que si no es cuidava tot plegat podia empitjorar. Així doncs, a la Catalunya li van fer certes restriccions en la seva dieta. Al cap d'una setmana, la Catalunya va tornar al metge. Allà, un metge alt, prim i amb ulleres li va dir: "Ui, està ben malament, millor que la ingressem a la UVI". Així doncs, la nostra protagonista va estar a la UVI uns dies més. Mentrestant, fora de la UVI, el metge alt rebia diagnòstics per tot costat: uns metges de Madrid li deien que no, que millor que treiés la Catalunya de la UVI, que tot s'arreglaria, altres li deien que calia fer una tranfussió a la francesa, d'altres deien que aquest metge els estava prenent el pèl i d'altres es feien el boig i pensaven que allò no anava amb ells. El metge, doncs, va decidir baixar-la a planta.Fins avui, que finalment han donat l'alta a la nostra Catalunya. Li han donat l'alta després d'un mes de llamps i trons, d'aigua a tort i a dret. Això si, ha puntualitzat el metge que ara caldrà que la Catalunya es faci cures ambulatòries, que s'ha de cuidar.Quines metàfores que utilitzen els polítics...I mentrestant, un altre metge (ara una dona), diu que ens falten 150 metges...(això també és una metàfora... o és una ironia??)


Liberals i socialdemòcrates demanen al TC que analitzi si la nova Llei de funció pública és un xec en blanc per als polítics - Altaveu el diari digital d'Andorra\n07/03/2019 (14:15 CET)\nEva López, Jordi Gallardo i Pere López acudeixen al Tribunal Constitucional a presentar el recurs.\nLiberals i socialdemòcrates pretenen que el Tribunal Constitucional (TC) analitzi des de l’òptica jurídica si la nova Llei de la Funció Pública passa el filtre que la Constitució requereix. Entenen les dues formacions que el nou marc regulador dels treballadors públics pot arribar a vulnerar tres principis bàsics: el de reserva de llei, el de seguretat jurídica i la llibertat sindical. Tot plegat comportaria “malmetre drets” dels funcionaris i, alhora i encara més greu, “arriscar-se que l’administració no sigui ni independent ni neutra”.\nEls fins fa poc líders parlamentaris del Partit Socialdemòcrata (PS), Pere López, i de Liberals d’Andorra (L’A), Jordi Gallardo, han acudit aquest migdia a la seu del TC a presentar un recurs d’inconstitucionalitat. Ho han fet acompanyats de l’advocada i ara número tres de la candidatura liberal per a la circumscripció nacional Eva López. Els caps de llista de totes dues formacions han restat naturalesa electoral a l’acció jurídica plantejada i han explicat que el recurs presentat “és la conseqüència lògica de la mala gestió” que Demòcrates per Andorra (DA) ha fet de la Funció Pública, en paraules de Pere López, que ha deixat clar que el recurs d’inconstitucionalitat és “una opció política” però que era necessari que tingués una argumentari i una justificació jurídica, que donen per fet que hi és.\nGallardo ha explicat que si s’ha fet ara l’acció jurídica és perquè la legislació fixa els terminis legals en què cal dur a terme aquest pas i que tocava ara portar al TC la llei perquè “sigui analitzada des de la seva constitucionalitat”. El màxim responsable de Liberals d’Andorra ha recordat que la modificació del marc regulador de l’administració general no va tenir el suport de la immensa majoria dels grups representats a la cambra parlamentària i que ni tan sols es va consensuar res amb els treballadors, al contrari “hi ha hagut un rescabalament de drets”.\nLes dues formacions, que estan estudiant altres textos aprovats en la recta final de la legislatura, asseguren que el nou marc normatiu malmet clarament drets dels treballadors\nDe manera genèrica, l’advocada i candidata Eva López ha explicat que la nova llei vulnera els principis de la “llibertat sindical, el principi de seguretat jurídica i el principi de reserva de llei, atès que es fa una remissió en blanc per tal que el Govern pugui fer via reglament tot allò que consideri escaient al marge de la llei”. Gallardo ha lamentat que en la tramitació de la llei hi ha hagut mancances, com “una memòria econòmica que no és suficient” o informes que no es tenen en compte. També ha lamentat que es resti representativitat als sindicats de l’administració.\nPer a Pere López, per a qui “la defensa dels drets dels treballadors, que s’han vist clarament malmesos, no és un tema menor”, el text aprovat fa encara no dos mesos amb l’únic suport de DA fa que els sindicats “no tinguin ni veu ni vot” i en conseqüència el poder polític “pugui fer el que vulgui”, fent desaparèixer “departaments o seccions sense que calgui l’acord ni dels treballadors ni dels sindicats”.\nLópez i Gallardo han coincidit en la caiguda de la “neutralitat” que experimenta l’administració amb el nou marc normatiu. Més concretament, el líder liberal ha assegurat que el text “va en detriment d’una funció pública no polititzada” i “d’un model” poc transparent i on no es premiarà els mèrits professionals sinó tot el contrari. Gallardo ha anunciat que s’estan analitzant altres lleis aprovades en l’esprint final de la legislatura perquè hi ha seriosos dubtes que tampoc compleixen l’exigible des del punt de vista constitucional. Però no ha volgut avançar res més -López tampoc no ho ha fet- per evitar aixecar dubtes sobre qüestions que tot just s’estan ara analitzant.


Els aborígens de Taiwan protesten contra una Llei d'autonomia que els sembla insuficient\nEls indígenes lamenten que el projecte que prepara el Parlament supedita en excés l'autogovern a les lleis estatals · Les protestes s'estan desenvolupant des de fa mesos · Els aborígens tan sols sumen el 2% de la població total de Taiwan\nEls independentistes flamencs, cap a la majoria absoluta\nOPINIÓ. L'acord de governabilitat i de reforma estatal de Bèlgica no sembla que hagi servit per fer davallar l'independentisme a Flandes. Ben al contrari, els partits que advoquen per la ruptura de Bèlgica ja sumen gairebé la majoria absoluta a Flandes, segons els darrers estudis d'opinió. L'N-VA, exclosa del govern, en capitalitza l'ascens. El president emèrit del CIEMEN, Aureli Argemí, en parla en aquest article.\nEscòcia és Catalunya, el Regne Unit no és Espanya\nOPINIÓ. Dos estats, dues formes d'encarar els moviments independentistes totalment diferents. El president emèrit del CIEMEN, Aureli Argemí, les comenta a propòsit de l'auge de l'independentisme a Catalunya i de la propera convocatòria d'un referèndum d'autodeterminació a Escòcia.\nPolèmica a Letònia per un referèndum imminent sobre l'estatus de la llengua russa\nBREUS. Un grup de diputats mira d'aturar la votació al Constitucional. La majoria de partits letons, contraris a atorgar oficialitat al rus.\nTxillardegi, un símbol de la resistència basca\nOPINIÓ. El moviment nacional basc acaba de perdre una de les seves figures més insignes del segle XX: José Luis Álvarez, Txillardegi. Lingüista, escriptor i polític, Txillardegi va ser un dels fundadors d'ETA i, acabat el franquisme, va estar actiu políticament com a diputat d'Herri Batasuna. El president emèrit del CIEMEN, Aureli Argemí, en glossa la figura.\nBretanya, un pas més a prop de la reunificació\nL'Assemblea Nacional francesa aprova una esmena que podria permetre convocar un referèndum sobre l'estatus del Loira Atlàntic · La regió del País del Loira no podria aturar la marxa del departament · L'esmena encara pot ser modificada o aturada pel Senat i pel Tribunal Constitucional · La majoria de partits bretons celebren la iniciativa\nFraga Iribarne, d'infeliç memòria\nOPINIÓ. Què va suposar la ideologia espanyolista de Manuel Fraga en el moment de la redacció de la Constitució espanyola? Va ser, com diuen els mitjans oficialistes, un home clau per bastir un sistema democràtic a l'Estat espanyol? El president emèrit del CIEMEN, Aureli Argemí, posa en qüestió la figura de qui va ser ministre franquista des de l'òptica de les nacions sense estat.\nEls presos polítics bascos se situen al mig del debat sobre el procés de pau a Euskadi La històrica manifestació de dissabte demanava l'apropament de presos, l'excarceració dels malalts o la fi de la Doctrina Parrot. El lehendakari Patxi López declara que “una altra política penitenciària és possible”. La reunió entre PP i EA fa entreveure el començament d'un procés de negociació. Data: 10/01/2012\nVeus d'esperança democràtica en el desert del Partit Popular\nOPINIÓ. Sembla que del Parlament espanyol n'hagi de sortir en aquesta legislatura un discurs nacional espanyol sense matisos per part dels dos grans grups polítics, sobretot en un escenari de majoria absoluta. Hi ha, però, veus dissonants que deixen entreveure altres realitats nacionals. Amaiur i Compromís en són dos exemples. El president emèrit del CIEMEN, Aureli Argemí, ho comenta.\nUn vot de "sí o no" i immediat: Cameron posa condicions al referèndum d'independència d'Escòcia\nEl primer ministre britànic vol una pregunta “justa, clara i decisiva” i que el vot se celebri abans de 2014: la incertesa “és molt perjudicial per a Escòcia” · Edimburg es manté amb la idea de fer el referèndum el 2015 o el 2016 i acusa Cameron d'“interferir en una decisió que qui l'ha de prendre és el govern escocès”


El Banc de Sang demana donacions durant l'estiu per mantenir les reserves a les Balears\nEl Banc de Sang i Teixits de les Balears ha recordat aquest dimecres que durant l'estiu les reserves de sang baixen a les Illes i, per això, ha fet una crida a la població perquè faci un esforç i done per mantenir aquestes reserves ja que els pacients «continuen necessitant transfusions».\nSegons ha informat aquest dimecres el Banc, les Balears necessiten 1.000 donacions setmanals per atendre els hospitals de les Illes. Tots els grups són necessaris, sobretot 0- i A +.\nPer a cobrir la demanda, des del Banc de Sang han informat que durant aquesta setmana es podrà donar sang al Banc de Sang de Palma de 08.00 a 20.30 hores, així com en altres de municipis de les Balears. El calendari es pot consultar a la pàgina web del Banc de Sang.


Els noms dels carrers de Manlleu: Carrer Puig-guardial\nEl carrer Puig-guardial pertany al barri de l’Erm en el seu tram oriental, a partir del passeig de Sant Joan i, al barri de Vilamirosa en el seu tram occidental. Té una orientació nord-est sud-oest i una longitud aproximada de 750 metres tot i que té moltes possibilitats d’allargar-se ja que acaba en camps conreats en els seus dos extrems. El carrer comença un metres enllà del carrer de Vilamirosa i acaba amb el número 189 al carrer de La Coma.\nEl nom actual és carrer Puig-guardial i sempre ha estat el mateix. El nom fa referència al serrat de Puig-guardial, a l’extrem oest del terme de Manlleu, a tocar el riu Ter. El Puig-guardial té una alçada de 552 metres i es troba just en el límit del terme de Manlleu. La fita número 1 que separa els termes de Manlleu i de Torelló es troba a mitja falda del Puig-guardial. El polifacètic artista manlleuenc Francesc d’Assís Pujol i Escalè hi havia trobat restes ibèriques, com monedes i restes de terrissa. Es tracta d'un assentament situat en una plana regada pel riu Ter i el Torrent del Poquí que en l'actualitat està dedicada totalment als camps de conreu. Des del jaciment, l'abastament d'aigua és assequible a uns 100 m, i no es coneixen evidències de minerals a la zona. Per la topografia del turó, sembla que es podia haver tractat d'un assentament de petites dimensions. El turó del Puig-guardial ha sofert un procés d'erosió important i en l'actualitat no es conserven camins que arribin al cim del turó. De tota manera és una àrea fàcilment assequible des de la riba esquerra del riu Ter, mentre que des de l'altra banda, el riu li fa de petita defensa natural. L'elevació del turó respecte a l'àrea plana que l'envolta fa que presenti una bona visibilitat, sobretot pel que fa al curs del Ter i a la zona agrícola que es troba entre Manlleu i Torelló, que podria haver estat la seva zona d'explotació immediata. El Puig-guardial està en relació visual i física amb l'actual traçat de la carretera C-17, que enllaça Barcelona amb Puigcerdà. Les fonts medievals parlen d\n'aquesta ruta com la Strata Cerdana, o 'camí de la Cerdanya'. Hom creu que en època romana aquesta era la continuació cap al nord de la via que passava pel riu Congost, i que possiblement tenia una certa tradició ja d'antic. La presència de ceràmiques campanianes documenta una ocupació durant el període ibèric tardà. El lloc presenta una bona disposició natural per a l'ocupació. Possiblement el lloc tingué continuïtat en l’època romana. No presenta cap fortificació.\nA l’inici del carrer, just a l’encreuament amb el carrer de Vilamirosa, hi ha un parc infantil.\nEl carrer va ser batejat l’any 1964.\nPublicat per Biblioteca Municipal de Manlleu a 13:04\nEtiquetes de comentaris: Puig-guardial (Carrer)


Dia: dissabte 09 de novembre del 2019\nEscola Tècnica Superior d’Enginyeria Industrial de Barcelona. ETSEIB – Avda Diagonal, 647\nFacultat de Matemàtiques de la UPC – C/ Pau Gargallo núm. 14\nEl dia 9 de novembre viurem una gran Jornada Didàctica que iniciarem a l’Auditori de l’Escola Tècnica Superior d’Enginyeria Industrial (ETSEIB) i que a partir de mig matí, les aules de la FME ens acolliran amb una gran oferta de comunicacions, tallers i activitats.\nAmb el lema Diverses mirades, nous enfocaments presentem XXII Jornada Didàctica d’ABEAM. Un lema escollit amb la intenció de centrar tota la Jornada en dos aspectes ben significatius:\nEl nostre grup de treball de Fotografia Matemàtica està celebració: són 20 anys els que porten fent una gran tasca en pro de l’aprenentatge de les matemàtiques: el concurs, les activitats i recursos proposats a partir de la fotografia, el calendari, les exposicions itinerants, etc. A l’hora de promoure i practicar un ensenyament de les matemàtiques per competències ells tenen molt a dir. I no parlem de l’avaluació! Tenim ganes d’escoltar les seves propostes i celebrar amb ells aquest aniversari.\nÉs des de la riquesa i la variabilitat de propostes que els participants a la jornada podem treure un profit immediat per fer petites incorporacions o modificacions en la nostra pràctica docent. És sens dubte des del compartir experiències d’aula com tots en sortim beneficiats. Tanmateix, no podem obviar que ens entusiasmen les matemàtiques i que gaudim plantejant-nos i resolent problemes. I és per això que aquesta jornada presenta tantes mirades diferents, i no només referint-nos a la gran quantitat de propostes que la conformen, sinó també amb l’esperança que sigui una jornada multitudinària i ben participativa. L’aprenentatge de les matemàtiques necessita de totes aquestes mirades. Cal que hi siguin representades totes les etapes educatives, des d’Infantil fins a la Universitat. Els docents que formen grups de treball. Aquells que es dediquen a l’ensenyament no reglat. Els museus, les associacions i altres que també fan divulgació com alguns mitjans de comunicació. Esperem acollir-vos a totes i a tots en aquesta Jornada que donarà el tret sortida a un curs ben intens que finalitzarà al juliol amb el segon Congrés Català d’Educació Matemàtica, c2em 2020.\nJa pots, doncs, fer-te un savethedate i celebrar amb nosaltres la XXII Jornada Didàctica d’ABEAM.\nCALENDARIS Concurs Fotografia Matemàtica any 2020\nDurant la rebuda podreu adquirir els calendaris de l’any 2020 elaborats pel grup de fotografia matemàtica d’ABEAM.\nAquest any el donatiu per adquirir el calendari serà de 4€.\nPresentació de la XXII Jornada ABEAM – c2em 2020\nEL PROBLEMA DE LA IL·LUMINACIÓ [TFG]\nEn el context actual en el qual les STEM estan tan a l’ordre del dia, volem potenciar una mirada dinàmica de la matemàtica, perseguim la generació d’entorns de resolució de problemes… ARRIBA EL QUE TOTS ESTÀVEM ESPERANT: El problema de la Il·luminació.\nPrimerament farem una mica d’introducció tant del Problema com de la seva apassionant història (atès que no pressuposem coneixements previs sobre la temàtica als assistents). A partir d’aquí, i simultàniament, perquè estarà tot molt ben lligat, presentarem algunes propostes didàctiques innovadores, geogebrístiques, manipulatives… totes elles relatives al problema, les quals s’han testejat a diversos instituts amb cursos i agrupacions diferents.\nPer més informació, consultar: theilluminationproblem.blogspot.com\noctubre 13, 2019 / Batxillerat, Comunicacions (I) Jornada, ESO, Secundària\noctubre 13, 2019 / Batxillerat, Comunicacions (I) Jornada, educació infantil, educació primària, ESO, Necessitats Educatives Especials, Secundària\nMATERIALS MANIPULABLES A PRIMÀRIA [SEMINARI DE LA FESPM]\n(Cercle de mestres d’ABEAM)\nEls materials manipulables són presents a moltes aules d’infantil i primària del territori. Però quin ús en fem? Els coneixements matemàtics emergeixen només de la manipulació? Quin rol té el/la mestre/a? L’objectiu principal d’aquesta comunicació és compartir les reflexions sobre l’ús de materials a l’aula de primària desenvolupades a les jornades Sobre Materiales para el aula de matemáticas en Primaria organitzades per la FESPM i celebrades a finals de maig al IES Salvador Dalí de Madrid. També es presenta una selecció de materials i bones preguntes proposades durant les jornades.\noctubre 13, 2019 / Comunicacions (I) Jornada, educació infantil, educació primària\nESTAT DE LES MATES A LES STEAM. PRESENT I FUTUR\n[JORNADA CONJUNTA DE LA FESPM]\nBernat Ríos Rubiras\nPosarem en comú l’estat del tractament de les matemàtiques dins el marc de les STEAM presentat a les Jornades Conjuntes organitzades per la FESPM a Portugal. Mostrarem diferents propostes que s’estan duent a terme arreu de la península en l’àmbit de les matemàtiques en un entorn STEAM, i finalment aprofundirem en alguns exemples que podrien servir d’inspiració per aplicar a les aules de primària i secundària.\noctubre 14, 2019 / Batxillerat, Comunicacions (I) Jornada, educació infantil, educació primària, ESO, Secundària\nCRIPTOGRAFIA EN MATRIUS\nDolors Sabán Ruiz lsaban@joanpelegri.cat\nVíctor Ranera i Martín vranera@joanpelegri.cat\n(Escola Joan Pelegrí, Barcelona)\nEs tracta d’emprar les operacions bàsiques d’operacions amb matrius (suma, producte i càlcul de la inversa) per mostrar els fonaments de la criptografia alhora que una aplicació de les Matemàtiques. Primer caldrà introduir el concepte de codificació per transformar textos en matrius de 3 files i n columnes (s’opta per 3 files per facilitar els càlculs). Després veurem com es poden implementar amb àlgebra de matrius els mètodes bàsics de xifratge com ara el de Cèsar o el de permutació. L’objectiu final i principal és mostrar com dur a terme un xifratge més avançat com ara el Xifratge de Hill. També analitzarem els inconvenients i les vulnerabilitats dels sistemes presentats. Per tal d’agilitzar les operacions de càlcul es mostrarà com implementar tots aquests processos amb l’ajuda d’entorns CAS com ara Octave o Python.\noctubre 14, 2019 / Batxillerat, Comunicacions (I) Jornada\nHISTÒRIA I MATEMÀTIQUES: A LA RECERCA DE LA BAULA PERDUDA\n[Jornades de la FESPM]\nDavid Virgili Correas\noctubre 14, 2019 / Batxillerat, Comunicacions (I) Jornada, ESO, Secundària\noctubre 14, 2019 / Batxillerat, Comunicacions (II) Jornada, educació infantil, educació primària, ESO, Secundària\noctubre 14, 2019 / Comunicacions (II) Jornada, ESO, Secundària\nAntoni Gomà Nasarre agoma@xtec.cat\nPlantejament: A finals del segle XIX Edwin Abbott Abbott va escriure una novel·la, Flatland a roman of many dimensions que comporta una subtil crítica de la societat victoriana anglesa i, alhora, fa reflexions matemàtiques sobre el concepte de dimensió. És un text molt interessant que fa que a la Viquipèdia en català escriguin una cosa que seria bonic que passés “Encara avui s’utilitza per a l’estudi de la geometria a moltes escoles i instituts, i es considera una lectura útil per a estudiar el concepte de dimensió”\noctubre 14, 2019 / Batxillerat, Comunicacions (II) Jornada\noctubre 14, 2019 / ESO, Secundària, Tallers (I) Jornada\noctubre 14, 2019 / Batxillerat, ESO, Secundària, Tallers (I) Jornada\nAPRENDRE PROGRAMACIÓ EN PYTHON A TRAVÉS DE PROBLEMES DE DIVISORS\n1Joan Alemany Flos jalemany@aula-ee.com , 1Jordi Losantos jlosantos@aula-ee.com , 2Laura Morera Úbeda laura@explorium.cat ,1Xavier Paytubí xpaytubi@aula-ee.com ,1Mireia Vinyoles Serra mvinyoles@aula-ee.com\n1 Aula Escola Europea, 2 eXplorium\nQuin és el nombre natural més petit que té més de 100 divisors?\nQuants nombres perfectes hi ha més petits que un milió?\nQuants nombres primers de 6 xifres hi ha?\nEl pensament computacional i la programació són eines clau per l’exploració de les matemàtiques, tanmateix no s’utilitza de manera freqüent. En el taller aprendrem algunes instruccions de Python per tal de poder respondre als reptes proposats. Parlarem de la metodologia per resoldre els problemes, i veurem recursos en línia per trobar problemes interessants. Finalment explorarem alguns problemes visuals de l’Olimpíada Informàtica Catalana i mostrarem la plataforma amb exercicis autocorregibles del www.jutge.org.\nIntroducció sobre la situació de la programació a les aules.\nInstruccions bàsiques de Python.\nIntroducció a l’entorn de programació online repl.it\nL’elecció dels problemes.\nExemple: la suma dels divisors d’un nombre.\nPer cada problema proposat:\nPlantejar un problema i comentar les diferents solucions.\nPassar de la idea a la solució.\nLlegir i entendre el codi de la solució.\nExemples de problemes des de nivell bàsic a nivell competitiu.\nOlimpíada Catalana, HP CodeWars, i altres competicions.\nLa importància de ser autodidacta.\noctubre 14, 2019 / educació primària, ESO, Secundària, Tallers (I) Jornada\nCOM PORTAR ELS JOCS DE TAULA A L’AULA DE MATEMÀTIQUES\nSET, Grup de Jocs d’ABEAM grupdejocsabeam@gmail.com\nPot ser el joc de taula una eina per a l’aprenentatge de les matemàtiques?\nQuè cal tenir en compte per portar els jocs de taula com a eina pedagògica?\nQuins jocs són més adients per treballar les matemàtiques a l’aula?\nDurant el nostre taller respondrem a les tres preguntes. Primer justificarem perquè el joc de taula és una bona eina per a l’aprenentatge i, en concret, per a l’aprenentatge de les matemàtiques. A continuació, donarem les pautes que cal tenir en compte per portar els jocs a l’aula com a eina pedagògica. Finalment presentarem quatre jocs que són ideals per portar-los a l’aula de matemàtiques a diferents nivells.\noctubre 14, 2019 / Batxillerat, educació infantil, educació primària, ESO, Secundària, Tallers (I) Jornada\noctubre 23, 2019 / educació primària, Tallers (III) Jornada\noctubre 23, 2019 / educació infantil, educació primària, Tallers (III) Jornada\noctubre 23, 2019 / Batxillerat, ESO, Secundària, Tallers (III) Jornada\nPòster Jornada XXII Didàctica\noctubre 13, 2019 admin Uncategorized, XXII Jornada didàctica Matemàtica d'ABEAM Leave a comment


Els mÃ©s menuts entreguen les seues cartes al patge real a L'Olleria - Portal de Xàtiva\nEls mÃ©s menuts entreguen les seues cartes al patge real a L’Olleria\nL’alcalde i la regidora d’educaciÃ³ els han acompanyat i els han entregant uns regals\nEls alumnes de l’escoleta municipal han acabat les seues classes amb una visita molt especial, la del patge de S. S. Majestats els Reis Mags d’Orient. Una jornada intensa en la que s’han vist somriures i llÃ grimes i en la que la ilÂ·lusiÃ³ ha sigut la protagonista.\nUn a un han anat entregant al patge les seues cartes i han recollit de mans de la regidora d’educaciÃ³, Gema BorrÃ¡s i l’alcalde, JosÃ© Vidal un regal. L’alcalde ha subratllat â€œla ilÂ·lusiÃ³ amb la que es viuen estos dies especialment els mÃ©s xicotets que han pogut hui vore al patge de les seues majestats i entregar-li la carta perquÃ¨ el prÃ²xim 6 de gener, si s’han portat bÃ©, els deixen molts regalsâ€.\nPer la seua part, la regidora d’educaciÃ³ comentava que â€œper part de l’ajuntament s’han entregat a cadascun dels xiquets un llibre perquÃ¨ ho disfruten al costat dels seus pares, avis, germans i amics i vagen adquirint un hÃ bit tan bo i necessari com el de la lectura aixÃ com unes llepoliesâ€.\nEl patge ha rebut als xiquets en la PlaÃ§a de la Vila al costat del Betlem que l’Ajuntament, un any mÃ©s, ha situat acÃ per a que tots els veÃ¯ns i veÃ¯nes del municipi i visitants puguen vore-lo.\nPublicado el diciembre 22, 2011 Autor Portal de XàtivaCategorías Com. Valenciana, Eventos, L'Olleria, XàtivaEtiquetas cartes, olleria, patge, real\nAnterior Entrada anterior: El â€œCant de la SibilÂ·laâ€ retorna a Ontinyent la tradiciÃ³ medieval que anuncia la fi del mÃ³n\nSiguiente Entrada siguiente: XÃ tiva baja hasta los 7 grados en un ligero descenso de las mÃnimas


El Seguici Popular de Tarragona incorpora el Griu i els Nanos Nous petits\nEl Circ Cultura i patrimoni dimarts, 02 de setembre de 2014\nEl Seguici Popular comptarà amb dos nous elements per les festes de Santa Tecla d'Enguany. D’una banda, el Griu, una bèstia de foc de l’Associació de veïns de la Vall de l’Arrabassada, que gràcies a l’aprovació final de la Comissió Assessora s'afegeix a la resta dels Elements. Ha estat una cursa contrarellotge, ja que, inicialment, la incorporació de la nova bèstia de foc havia quedat descartada. Finalment, se li ha donat el vistiplau.\nUna imatge del Griu. / alex grau\nD'altra banda, l’Agrupació de Nanos Nous de Tarragona també presenta novetats amb les seves rèpliques en petit.\nEl Griu se suma als elements festius deu anys després de la última incorporació, que va ser el Ball de Cossis l’any 2004 i pel que fa als elements de foc, l’any 1993 quan es va estrenar la Víbria. Són doncs a partir d’ara cinc elements de foc: Els Diables, el Bou, la Víbria, el Drac i el Griu.\nUna peça documentada\nEl Griu forma part de les peces documentades en la iconografia de la catedral de Tarragona. En el protocol de l’any 1369, el més antic de tots i escrit pel monjo major Pere Figuerola, ja està documentat. Figurava en el tapís que presidia l’altar major la celebració del dia de Santa Tecla, així com la de Nadal, la de la Mare de Déu de setembre i la de la festa de ‘Omnium Sentor’.\nAquesta preeminència del Griu en el cerimonial tarragoní es fonamenta en el fet de ser l’al·legoria de la doble naturalesa de Crist, divina i humana, com també ho avalen les nombroses representacions iconogràfiques en què apareix just al darrere del tron de Déu com a guardià o és cavalcat pel mateix Jesucrist, així com els textos del florentí i literat universal Dante Alighieri.\nLa recreació artística del Griu de Tarragona ha anat a càrrec del mestre artesà reconegut per la Generalitat de Catalunya, Joan Iniesta Llop, de l’empresa d’imatgeria festiva ‘Calaix de Sastre’, de Tortosa. S’hi han usat criteris fonamentats en l’heràldica, exactament com va succeir en el cas de la Víbria el 1993.\nAixò ha estat afavorit per l’àmplia documentació existent, ja que l’elegància de la forma i de la noblesa dels dos constituents del griu –parts de lleó i parts d’àliga- el convertiren en un emblema extraordinàriament significatiu de la reialesa i, alhora expliquen el llarguíssim ús que se n’ha fet en el camp de l’heràldica.\nPer a la seva recreació també s’han tingut en compte les diverses mostres artístiques existents en la catedral de Tarragona en què es representa el Griu. Un dels capitells del claustre; la làpida de marbre blanc de l’any 1362 dels canonges Berenguer i Dalmaci de Martorell, precisament custodiant la TAU, emblema de la seu tarragonina, i que es documenta entre els béns dipositats a l’església de Santa Tecla la Vella, al costat de la Catedral; o la decoració del sotacor de la sagristia realitzada cap a 1355-1360, en són els testimonis medievals a Tarragona.\nLitúrgia i festa\nL’investigador Antoni Conejo considera que precisament aquesta escena retratada al sotacor catedralici no és atzarosa sinó que respon a la intensificació litúrgico-festiva viscuda a la catedral a partir del segon quart del segle XIV, en especial pel que fa a l’accent en la música i la dansa.\nÉs àmpliament acceptat que les figures que es representaven en els detalls decoratius dels temples medievals eren molt similars a les que sortien en els seguicis populars i en d’altres representacions de teatre popular, actuant com a testimoni fedatari del que els artistes veien en les festes rituals, fins el punt que s’han pogut documentar els primers Armats de Tarragona en una de les escultures de la Catedral de Tarragona a través d’aquesta tècnica.\nAquesta teoria també havia estat aplicada en la recuperació d’elements concrets del seguici popular com en el cas de l’arcàngel Sant Miquel del ball de Diables –extret de l’existent en el mateix altar major de la Catedral- o com en el cas de les màscares i elements complementaris de dels Set Pecats Capitals, representació al·legòrica. El Griu s’ha construït amb fibra de vidre.


No fa encara ni una setmana que s'ha clausurat l'Electronic Entertainment Expo 2015,l'esdeveniment anual més important de la indústria especialitzada a escala internacional. Han estat uns dies molt intensos per al sector de l'oci electrònic. Però què ens deixa enguany aquesta fira? Quines són les novetats més interessants que s'han donat a conèixer en el marc d'aquest gran esdeveniment? Quins videojocs, serveis i plataformes d'entreteniment digital han cridat més l'atenció? Qui ha sorprès? Qui ha decebut?... En conjunt, podem dir que ha estat una edició lluïda?\nMicrosoft va ser l’encarregada d’iniciar la ronda de conferències de l’E3. Vam veure títols potents, com Halo 5 Guardians, Forza Motorsport 6, Gigantic, Ashen, Cuphead, Sea of the Thieves, Fable Legends, Gears of War 4, Fallout 4 o Rise of the Tomb Raider, entre molts d’altres, i multitud de videojocs de desenvolupadors independents, un sector al que Microsoft ha volgut cuidar.\nTambé vam veure anuncis relacionats amb serveis o maquinari, com un comandament "professional" a un preu força elevat, EA Access Titanfall, el programa d'avanços d'Xbox One, Xbox Game Preview Program, novetats relacionades amb la realitat virtual, com Valve VR i Oculus Rift, i l'anunci que els usuaris d'Xbox One gaudiran de retrocompatibilitat: podran jugar als seus jocs d'Xbox 360 a la videoconsola de nova generació de Microsoft.\nLa Conferència de Sony va impactar per tres promeses explosives encaminades a satisfer les enormes expectatives que un gran nombre de videojugadors d’arreu del món fa més temps que alimenten: Square Enix s’ha decidit per fi a desenvolupar un remake de Final Fantasy VII, que tindrà exclusivitat temporal a PlayStation 4, l’enyorat Shenmue tindrà el seu esperadíssim tercer episodi i The Last Guardian, una producció de Fumito Ueda i el Team Ico que semblava oblidada, serà una realitat el 2016, si res no s’espatlla.\nVam veure altres jocs extraordinaris, Batman Arkham Knight, que tot just acaba d'arribar a botigues i plataformes de distribució digital, Call of Duty Black Ops III, una expansió de Destiny exclusiva per a PS4, The Taken King, el nou títol de Hitman, Metal Gear Solid V: The Phantom Pain, Mirror’s Edge Catalyst, Star Wars: Battlefront, Street Fighter V, Uncharted 4 o World of Final Fantasy, entre molts d'altres. També va haver-hi espai per a la realitat virtual, amb Project Morpheus. PlayStation Vita, però, només va aparèixer durant uns segons, tot i que hi ha uns quants jocs previstos per a la portàtil els propers temps. PlayStation TV, gran oblidada, no va aparèixer en cap moment i està per veure si els nous llançaments de la portàtil de Sony hi seran compatibles.\nMenció a part mereix Nintendo, que fa un temps que ha decidit no presentar les seves novetats a la fira, sinó fer-ho en un format diferent, un acte digital pregravat en el que han pres part les tres figures més recognoscibles de la companyia, Satoru Iwata, Reggie Fils-Aime i Shigeru Miyamoto... convertits en ninots similars als populars Muppets de Jim Henson.\nLes novetats en forma de videojoc han estat escasses i no massa ben acollides pel fans de "la gran ena", però destaquem jocs per a Wii U com Animal Crossing, Star Fox Zero, Yoshi's Woolly World o Super Mario Maker i títols per a 3DS com Metroid Prime Federation Force, The Legend of Zelda: Tri Force Heroes, Hyrule Warriors Legends o un nou Fire Emblem.\nCompanyies desenvolupadores com Bethesda o EA van tenir també conferències sucoses. Bethesda va oferir un avanç del nou Doom, de Battlecry, un joc multijugador steampunk, vam veure imatges del molt esperat Dishonored 2 i de Dishonored Definitive Edition per a PS4 i Xbox One. The Elders Scrolls Online (que fa poc que hem ressenyat tant a ARA VaDeJocs com a ARA Play, el suplement del diari ARA) també va aparèixer en escena. Però el més comentat han estat les espectaculars imatges de Fallout 4.\nElectronic Arts va anunciar un nou Mass Effect, Mass Effect Andromeda, ambientat a una nova galàxia, amb nous protagonistes i nova història. El nou Need for Speed va animar els amants del motor, i Star Wars:Star Wars Battlefront va deixar tothom bocabadat amb les seves batalles multijugador a racons tan populars de la saga galàctica de Lucasfilm com els boscos d'Endor o les dunes de Tatooine. Hi va haver altres plats forts, com NBA Live 16 o Plants vs Zombies: Garden Warfare 2, però ens quedem amb un joc descarregable d'aparença captivadora, Unravel, un plataformes en el que un petit cabdell de llana vermella anima va avançant, desembolicant el seu fil per diversos escenaris.\nEn definitiva, tot i les decepcions i petites absències que sempre detecten els espectadors més atents i exigents, aquest cop del Convention Center de los Angeles n'hem extret un munt de notícies sucoses, després d'una temporada en què, malgrat el llançament de noves plataformes, semblava que anàvem mancats del que podríem considerar "bombes informatives" per al mitjans especialitzats i els afeccionats a ultrança. Com sempre, només amb el temps tindrem ocasió de valorar oportunament cadascun dels anuncis que ha generat aquest E3 però podem dir que, almenys pel que fa al nombre i al pes dels titulars generats, aquest 2015 la popular fira de la indústria de l'oci digital ha tornat a fer vibrar afeccionats del món sencer com feia temps que no ho aconseguia.


Conversió en zona de vianants de la Plaça de l'Ajuntament a Nadal\nConversió en zona de vianants de la Plaça de l'Ajuntament el 24 i 25 de desembre\nLa plaça de l’Ajuntament quedarà reservada per a l’ús exclusiu de vianants durant la vesprada del diumenge 24, dia de Nit de Nadal, i tota la jornada del dia de Nadal, 25 de desembre. Així ho ha anunciat la Regidoria de Mobilitat Sostenible, a través del Centre de Gestió de Trànsit de l’Ajuntament.\nLa iniciativa s’emmarca dins de la política municipal de recuperació d’espais per a la ciutadania impulsada des de la Delegació. L’objectiu és fer de les vies urbanes espais per al gaudi i la trobada ciutadana. La plaça quedarà tancada a les 15.00 hores del diumenge 24, i romandrà així fins a les 20.00 hores del dilluns 25.\nEn aquesta mateixa línia, des de fa diversos mesos tots els últims diumenges de mes la plaça es tanca al pas de vehicles rodats, excepte el transport públic, de manera que el centre de vianants així com els carrils que el rodegen poden ser utilitzats per al passeig, la trobada ciutadana o per a la realització d’activitats de qualsevol tipus: activitats culturals, promoció del comerç local i de proximitat, o iniciatives solidàries són algunes de què s’han dut a terme fins al moment.\nDes de principis d’este mes, la plaça de l’Ajuntament acull les propostes festives amb motiu de les festes de Nadal impulsat per l’Associació de Comerciants del Centre Històric: la pista de patinatge sobre gel i el tren dels comerciants. L’espai de vianants està presidit per l’arbre de Nadal instal·lat per l’Ajuntament.


2013 maig- Sapiens.cat\nPer presumir havien de patir… i molt!\nEn els tractats medievals de cosmètica tampoc hi falten receptes per a crear afaits i cremes depilatòries. Aquesta mena d’afaits es realitzaven a base de components extremadament abrasius com són la, calç viva, lleixiu, orpiment – que és un mineral compost per arsènic i sofre -, bòrax – sal blanca composta per àcid bòric, sosa i aigua; també hi afegien cendres, resina de llentiscle o cera d’abelles, encara usada avui en dia. Hi trobem també tota mena de components exòtics com la sang de gallina, de ratpenat, els excrements de llangardaix o els ous de formiga. Aquesta mena d’afaits deurien ser tan corrosius que els propis tractats ofereixen receptes d’ungüents post-depilatoris eficaços contra les pústules i cremades que produïen.\npinta del segle XIV\nEtiquetes: Arnau de Vilanova, avortament, Bernat de Gordó, cosmètica medieval, depilació, esterilitat, tractats medievals\nPublicat a Curiositats i tòpics, General | Deixa-hi un comentari »


Esquí de sol al Tirol: els millors plans per a l’abril\nQuan s’acosta la Setmana Santa, moltes converses entre barcelonins són un intent desesperat d’obtenir informació veraç sobre quina estació està en les millors condicions per fer l’última (o la penúltima) esquiada un cap de setmana de l’abril o bé durant les vacances curtes que s’acaben el dilluns de Pasqua. Preguntar-ho a algú que hagi pujat a esquiar recentment és una de les vies per decidir on hem d’anar, però n’hi ha una altra: optar per destinacions en països amb més fred i més neu.\nI el fet és que això no vol dir que calgui passar fred: a l’abril el sol surt per a tothom, i hi ha zones on aquesta agradable companyia es combina perfectament amb gruixos de neu imponents i un paisatge completament blanc. Una d’aquestes destinacions és St. Anton am Arlberg, al Tirol, a Àustria. A més de 2.000 metres sobre el nivell del mar, aquesta estació dona la benvinguda a la primavera amb molt color, esport i música. Amb ofertes tan originals com el voleibol sobre neu.\nEsquiar sobre neu ‘firn’ i concert de ‘blues’\nLa base de tot plegat és l’esqui de sol: amb pistes perfectament preparades i les muntanyes cobertes de neu, el sol banya les pistes i ofereixen una experiència única amb neu firn. I les hores de sol també permeten gaudir d’un relaxant bany de sol en una gandula amb vistes a les muntanyes blanquíssimes.\nPerò a més a més, i ja el pròxim cap de setmana, del 5 al 7 d’abril, a St. Anton am Arlberg ofereix activitats com el festival New Orleans Meets Snow, que farà vibrar aquest llogarret a ritme de blues, dixie, funk i soul, fins al punt de crear un veritable ambient del sud dels Estats Units enmig de les muntanyes.\nEl cap de setmana següent, del 12 al 14 d’abril, també pujaran les temperatures a l’Snow Volleyball European Tour a Rendl Beach. Un total de 32 equips internacionals de voleibol competiran per la victòria absoluta en un terreny desconegut i a temperatures sota zero.\nEl moment àlgid del programa de l’abril a St. Anton am Arlberg és la llegendària cursa de descens Der Weisse Rausch, que se celebra el diumenge 21 d’abril. Després de la sortida en massa, 555 atletes de tot el món s’enfronten a una dura competició a la pista Vallugagrat, amb un recorregut de 9 quilòmetres i 1.300 metres de desnivell.\nPerò la cursa no marca encara el punt final de la temporada d’hivern. La regió d’esquí més gran d’Àustria romandrà oberta fins al 28 d’abril, per poder assaborir al màxim l’esquí a la primavera.


Procés Constituent | Comunitat Cristiana Joan N. Garcia-Nieto\nPresentem el resum que han fet l’Elisa i en Joan Carles de la reunió del diumenge passat del grup promotor del procés constituent. Atenció a la convocatòria-inscripció del diumenge vinent 14 de juliol 2013.\nREUNIÓ DEL GRUP PROMOTOR DEL PROCÉS CONSTITUENT\nDiumenge 7 de juliol, Casal Loiola (C/ Balmes, 138-Barcelona), de 10h a 14.15h\nA l’inici d’aquesta reunió es van presentar els diferents assistents, tan a nivel personal com de representants de grups. Es va fer evident la presència cada cop més àmplia de noves assemblees locals. Erem 200 persones (més del doble que l’anterior reunió del 2 de juny).\nInformació de les diferents Comisions (Organització, Extensió, Continguts, Economia, Web).\na) De més 16.000 correus elèctrònics rebuts inicialment (2 d’abril), van quedar retinguts 14.000 per problemas informàtics, però poc a poc s’aniran responen a tots. Els que s’han anat rebent posteriorment es van responen tots.\nb) Molta activitat en assemblees locals a Catalunya, es reserva pel juliol la convocatoria i formació d’assemblees de districte a Barcelona.\nc) Cal promoure les assemblees sectorials (Ensenyament, Sanitat, Sindical, Immigració,…). Algunes ja están previstes les primeres pel juliol (Ensenyameny, Sanitat, Feminisme,…)\nd) S’està ampliant la coordinació amb moviments semblants a Catalunya i arreu d’Espanya.\ne) S’està visualitzant el moviment participant en accions i lluites concretes (Telefònica, COMROC, Immigració Poble Nou).\nf) Participar en la Cadena Humana del 11 de Setembre, marcant trets identitaris propis (presència física en punts significatius de l’itinerari).\ng) Promoure dins les assemblees locals i grups tractar els punts del manifest.\nh) Convocatòria d’un Acte Central pel 13 d’octubre a Barcelona.\ni) Llançament d’una campanya propia (temática) a partir de l’Acte Central del dia 13/10.\nj) Treballar tots i profundir en un tema determinat. Posar en comú reflexions i propostes d’accions en una Assemblea conjunta a final d’any.\nk) La Comisió de Continguts té com a prioritat enriquir el temari i donar suport i facilitat a les diferents assemblees.\nl) S’ha hagut de crear un compte a la Caixa d’Enginyers per recollir diners que permetin el dia a dia econòmic del grup promotor del Procés Constituent. Per un tema burocràtic (NIF provisional) están bloquejat els diners que el grup promotor ja havia recollit i hi són a Triodo (Banca Ètica), durant uns mesos viurem aquesta situació anòmala.\nm) S’està treballant en una nova presentación que es vagi adequant a la realitat del moviment.\n2. A la segona part del matí es va fer una experiència de diàlegs múltiples per explorar entre tots i totes la perspectiva, els principis, el funcionament i l’organització de les assemblees i del moviment del Procés en el seu conjunt.\nEns agradaria que la trobada fos el màxim de participativa i que assagéssim un mètode de diàleg que podria servir per dinamitzar els grups i les assemblees de les vostres localitats. Serà una manera, també, d’experimentar la metodologia que proposem per aprofundir els 10 punts del Manifest del Procés Constituent que es farà a la trobada del diumenge 14 de juliol (La Salle Bonanova, de 10 a 18h), que en aquest cas sí que els diàlegs seran temàtics.\nMolta atenció a l’inscripció ( http://www.procesconstituent.cat/dialegs1407 )\nLa proposta de diàlegs va funcionar amb unes normes mínimes que ens van presentar abans de començar, es pretenia que tothom participés amb plena autoritat, corresponsabilitat i llibertat en els diàlegs. Les normes per al bon funcionament suposaven: que el diàleg fos obert i per la “llei dels dos peus” tots els participants podíem anar on vulguéssim i participar l’estona que vulguéssim en aquell diàleg; es convidava a escoltar i a aportar més que no a avaluar; es convidava a intercanviar visions i opinions, més que no a fer discursos tancats o monòlegs; es convidava a proposar temes i a explorar quins desperten més debat, més expectatives, més necessitat d’aprofundir-los.\nEs van fer un total de 30 diàlegs en 3 franges horàries i una Plenària final. Per últim es va fer una breu trobada de l’equip organitzador del Procés i de voluntaris del grup promotor que vam fer l’experiència dels diàlegs múltiples i que ens vam oferir a dinamitzar els diàlegs de la jornada del 14 de juliol.\nDurant el matí vam contactar amb membres de l’Assemblea Cornellà.\nElisa i Joan Carles.\n50 Aniversari Josep Mª Rambla\nMassa poderosos per anar a la presó


BELLTALL 45 · tardor de 2002 ·\nB E L L T A L L 45\ntardor de 2002\nIfurai, artista japonès a Belltall\nJaume Julià amb l'artista\nA finals de juny, l'escultor-ceramista Ifurai va arribar a Barcelona des del Japó per a passar tres mesos. Va visitar les obres de Gaudí, Miró i Picasso, el Museu Nacional de Catalunya (MNAC). A més ha visitat Montserrat.\nEls mesos de juliol i agost es va instal·lar a Belltall per a realitzar les seves creacions, inspirant-se en tot allò que ha rebut de l'art i la vida de Catalunya. L'efecte produït en aquest curt període, i especialment l'impacte de la muntanya de Montserrat, s'ha materialitzat, a través de tornejar amb les mans, la imaginació i els somnis, per a donar formar a las seva obra plàstica.\nA Belltall, ha compartit experiències amb el ceramista Jaume Julià, que com sabeu té a Belltall fixat el seu lloc de residència i taller de treball, que cedí amicalment al seu col.lega japonès.\nEl 7 de setmbre passat, al Pati del cal Llorenç, taller de treball i residència, durant dos mesos, Ifurai presentà les seves creacions.\nDELIRI A BELLTALL\nIFURAI I EL SEU ENTORN\n(Reproduïm el programa que es va repartir a Belltall, arran l'exposició que comptà amb la participació d’altres artistes, amics d'Ifurai)\nIFURAI, ceràmica realitzada a Belltall\nJaume Julià, ceràmica\nThomas P.Proffe, fotografia i vídeo\nHiroshi Kitamura, Pintura i vídeo\nMontse Baques, pintura i animació\nPresentem l'obra de l'artista japonès IFURAI ha realitzat durant els dos mesos de la seva estança en aquest poble de la Conca de Barberà (artista que treballa a partir de les tècniques de la ceràmica de corda del període Jomon- edat de pedra del Japó (10000- 300 a.c) reinterpretant-la per a les seves creacions. Això ha estat possible gràcies a l'artista ceramista Jaume Julià (actualment exposa permanentment les seves creacions a Cambrils Port, Plaça Mossèn Batalla núm. 4), que ha estat qui l' ha ofert el seu taller de Belltall per a poder desenvolupar la seva feina.\nTambé volem agrair a tots els habitants de la comarca que han facilitat i amenitzat la convivència i l'intercanvi cultural del dia a dia d'aquest foraster amb els vilatans de Belltall, i especialment als ceramistes que l' han ofert tot el seu suport, així com als habitants del poble que han estat d'un gran ajut per a la seva vida quotidiana.\nMostrem l'obra dels qui han fet possible que aquest artista hagi anat a parar a aquest entorn particular, per així mostrar de manera global el sentit artístic del qual s'envolta i oferint-li un marc de recolzament i col·laboració.\nExposem l'obra en un entorn anònim, un entorn inspirador, independentment dels cercles habituals en els quals es solen mostrar (galeries i museus de ciutat).\nArt i agricultura, art i vida quotidiana, art i diàleg. Treball, en definitiva, que l'home modela en el torn de la seva vida. Volem tirar la nostra llavor aquí a Belltall, com deixen anar la seva els ocells migratoris.\nIfurai és un artista que treballa amb la tècnica Jömon. Ara farà uns 50 anys va ressorgir aquest art al Japó. Ifurai és qui ha donat un gran impuls perquè aquest art no es perdi, sent gairebé l'únic artista que el practica. L'art Jömon és l'estil ceràmic de l'edat de pedra del Japó. S'inicià fa uns 10000 anys i s¡ acabà ara fa uns 2000 anys. Es composa fonamentalment de recipients de fang per a ús domèstic, figuretes de terra (bàsicament deïtats de la naturalesa per a rituals animistes) , escultures i estàtues (símbols del poder de la natura), etc.\nIfurai sentí que hi havia alguna cosa en comú entre l'art Jömon i l'art d'en Gaudí. Com en una revelació va tenir aquest pressentiment, i és d'aquesta manera que va decidir arribar-se a aquest país, comprovant en persona la certesa d'aquest presagi. Com poden relacionar-se dos estils artístics tan distants geogràficament? Com es creuen i no xoquen? Com es fusiona l'art i la cultura entre orient i occident? Es sentí profundament interessat en esbrinar-ho, una provocació irresistible el va fer desplaçar fins aquí.\nAquesta tècnica ceràmica Jömon, de característiques formals molt concretes, es completa amb una cocció directa, és a dir, a partir d'una foguera a l'aire ll'ure. Atuells i figures es couen a la foguera durant sis o vuit hores. Antigament tot es coïa a partir d'aquest mètode, pots, plats i cassoles, així com figures i estàtues per a les cerimònies rituals.\nTot allò que es troba a la natura, és a dir, muntanyes, rius, mars, vegetació, porcs senglars, óssos, serps, ocells, etc., es representava en formes de deïtats de la terra. Així doncs, per a Ifurai, Montserrat s'ha convertit en la deesa d'aquest país.\nEll està utilitzant fang del peu d'aquesta muntanya, provocant-li en conseqüència una satisfacció sublim.\nMarta López i Raurell\nIfurai al casal amb un grup\nde veïns el dia que es va\nacomiadar de Belltall\nCom a mostra d'amistat i agraïment, Ifurai es va voler acomiadar el darrer cap de setmana de setembre de la gent i del poble de Belltall que tan bé com afirmava, l'havia acollit.\nVa voler fer un acte públic al Casal on obsequià a l'Associació amb unes peces de ceràmica que havia fet durant la seva estada. Va dir, almenys així ho va fer entendre perquè el seu coneixement del català és de moment força precari, que l' agradaria tornar en un futur proper de visita amb la seva família.\nJesús Fabregat, en nom de l'Associació li feu lliurament d'una ceràmica que reprodueix una de les esteles funeràries de l'antic fossar de la població. L'expressà la nostra satisfacció pel temps que havia compartit amb tots nosaltres a Belltall.\nPer primera vegada, se celebrà, als baixos del Casal, un cop enllestides les feines d’acondicionament de l'espai. Els assistents pogueren gaudir de l'enllumenat nou, i de les parets arrebossades i pintades.\nL'assemblea s'inicià amb l'aprovació de l'ordre del dia de la sessió (al final de la qual el secretari-interventor municipal Joan Pons, presentarà la nova plana de la web interactiva de l'Ajuntament de Passanant i Belltall amb un torn participatiu de diàleg i suggeriments).\nAprovada l'acta i el comptes del 2001\nActe seguit el secretari, Josep Miró, dóna lectura a l'acta de l'assemblea ordinària del 2001 que és ratificada. El tresorer, Jesús Fabregat, explica els comptes de l'any 2001, els quals presenten 303.446 pts de saldo inicial; 608.789 pts d’ingressos i 511.282 pts de despeses. Aquests comptes i el pressupost ordinari per al 2002 que es comenta a continuació -amb un total de 9.870 Euros-, són aprovats per unanimitat.\nEn el tercer punt de l'ordre del dia, el President, Joaquim Torres, en el seu informe anual, fa una àmplia exposició de l'estat de l'entitat, iniciant-la en l'activitat del 2001. Esmenta la positiva resolució donada, amb el suport del Consell Comarcal, al problema del servei d’autobusos (reconeixement oficial a la parada de l'autobús diari d’Andorra i ampl'ació a Montblanc de la comunicació especial ja existent amb Tàrrega).\nDestaca la importància de les col·laboracions institucionals regulars i recorda l'èxit dels actes principals de l'any passat: les festes ordinàries, el Centenari de la Font del Portal i la clausurà del 10è aniversari de l'entitat, presidit per Josep Maria Riba, President del Consell Comarcal.\nDe l'actuació d’enguany, valora el positiu sistema de coordinació amb el municipi en activitats i el pla estratègic, el bon funcionament de la revista i la plana web pròpia, així com l'inici del programa a favor de les cabanes de volta de Belltall, en el marc de la ferma implicació en la salvaguarda del patrimoni. Assegura el compromís de decisió de la Junta de seguir treballant per l'interès veïnal. En aquest sentit agraeix la participació activa dels equips de persones de l'entitat i l'impuls dels representants municipals.\nRealitats i compromisos per al 2002\nI respecte a enguany, cita les excel·lents novetats dels compromisos de semàfor i rètol indicador del Coll de Belltall en l'ordre extern i les activitats pròpies, singularment la programació especial d’estiu, en l'ordre intern.\nEn inversions hi ha la adquisició de cadires per a la sala de baix, prestatgeries per a la biblioteca, equips de so per a la sala d'actes i restauració de material per al museu.\nL'Ajuntament té quatre reptes: clavegueram, voreres, electricitat i finalització d’obres al casal. Per al futur immediat, fa una crida a l'entrada de més socis i esmenta les futures restauracions i baranes a la pujada de cal Prim i al costat de ca l'Amàlia. També es preveu treballar en temes d'història oral i reportatges d'interès local. Finalment dóna les gràcies als companys de direcció i a tots els socis i sòcies per l'amplia col·laboració aportada.


Blog | chsl\nVictòria contra un rival directe\nCHSLL 27 – 32 HANDBOL ESPLUGUES B La represa de la competició ha portat al nostre equip una victòria molt important, contra un rival directe, S’enfrontaven dos equips empatats a punts i que es jugaven molt més que dos punts ja que els hi permetien situar-se a la zona tranquil·la de la classificació. A més a més, per el nostre equip, en cas de puntuar es podien refermar la seva millora de joc i els bons resultats, a més d’agafar confiança de cara als pròxims compromisos. Fin\nSènior B 28-28 H Esplugues C\nContinua la bona ratxa tot i el punt agredolç. Una setmana més, i ja van sis, el sènior B aconsegueix puntuar, aquest cop un empat a casa contra un rival directe per la permanència com és l'Handbol Esplugues. El partit va començar amb un clar domini local, on els nostres varen arribar a tenir un avantatge de 4 gols, però els blaus i grocs van saber retallar distàncies per arribar al final del primer temps amb un 16-15. A la represa tot va continuar igual, amb avantatge d'\nJuvenil 27 - 34 H Esplugues B\nInfantil masc 28 - 21 Handbol Gavà B\nCadet Fem 26 - 16 CH Sant Andreu\nCampionat de Catalunya Benjamí-1a Fase-B\n3 de 3 a la Copa\nAleví masc Expert 6-10 CH Martorell Groc\nJH La Llagosta 21-25 Cadet masc Negre\nInfantil fem 20-17 CHR Cornellà\nCHSES 31-32 Cadet fem\nJuvenil 26-32 CHSJD B\nAbril 2021 (13) 13 entradas


Sergi Vallès i Domingo - Penedès Econòmic l El diari econòmic online de la Vegueria Penedès\nPresident de la Mancomunitat Penedès-Garraf\n“Volem créixer i oferir els nostres serveis a tota la Vegueria Penedès”\nPE 91 | L’alcalde de Torrelles de Foix, Sergi Vallès, és el president de la Mancomunitat Penedès-Garraf des del 25 de juliol, fruit de l’acord de govern entre JxCat i PSC, signat al claustre de Sant Francesc de Vilafranca del Penedès. Va ser escollit amb el suport de 25 dels 34 municipis que avui dia formen part de l’ens. Amb ell, retorna la presidència a la comarca de l’Alt Penedès, després dels quatre anys encapçalats per l’alcaldessa de Canyelles, Rosa Huguet. Durant l’entrevista, ens explica els serveis que ofereix la Mancomunitat i la seva previsió de creixement.\nSergi Vallès Domingo (Torrelles de Foix, 1988) és regidor de l’Ajuntament de Torrelles de Foix des del 2011 i alcalde des del 2016. Presideix la Mancomunitat Penedès-Garraf des del juliol d’aquest any.\nDes del 2008 a 2010 va ser coordinador tècnic a l’Ajuntament de Torrelles de Foix, cap comarcal de la JNC (2009-2012) i conseller nacional. També va ser president del Consorci Normalització Lingüística Penedès-Garraf (del 2011 al 2013), conseller comarcal de Joventut (del 2011 al 2015), de Promoció del Territori (2015 a 2019) i vicepresident segon (2017-2019). Va presidir el Consorci de Promoció Turística del Penedès (del 2015 al 2019).\nTé estudis en Dret per la Universitat de Barcelona i treballa a temps parcial en empresa familiar de serveis per a la pagesia Vinyapal. També va fundar l’associació de joves de Torrelles de Foix i l’associació per a la Promoció Cultural del seu municipi.\nÉs el nou president de la Mancomunitat Penedès-Garraf arran d’un pacte entre Junts x Cat i el PSC. És el segon cop que la presidència l’ocupa l’alcalde d’un municipi petit.\nSempre s’intenta alternar la presidència entre els alcaldes de l’Alt Penedès i el Garraf. Històricament sempre l’assumien Vilanova i Vilafranca, però des que recau en el meu partit nosaltres vam canviar aquesta dinàmica, i fent que els municipis més petits també la poguessin presidir, perquè la Mancomunitat la formen tant municipis grans com petits. I en aquesta legislatura assumeixo el repte i l’oportunitat de liderar-la.\nTambé es va oferir a ERC la possibilitat d’entrar-hi, però finalment no ho va fer. Per quin motiu?\nNo puc parlar en nom d’ells. Jo només sé que els vam oferir dues vicepresidències, però les van refusar. Sempre els hem dit que tenen les portes obertes de la Mancomunitat, perquè aquí no venim a fer política, sinó a gestionar els serveis pels ajuntaments amb l’objectiu de sumar esforços i ser més eficients. Treballem per tothom, sense cap distinció entre partits, perquè tots som alcaldes i alcaldesses.\nRecentment vau aprovar nous estatuts. Quins són els principals canvis respecte als anteriors?\nEl canvi més important és que permeten obrir els nostres serveis a tota la Vegueria Penedès. Fins ara només treballàvem a l’Alt Penedès i el Garraf, però ara també s’hi podran sumar els municipis del Baix Penedès i l’Anoia que ho vulguin. De moment, del Baix Penedès només hi és Sant Jaume dels Domenys, però esperem que, de mica en mica, es vagin afegint nous municipis perquè mancomunant serveis hi guanyem tots.\nEl canvi d’estatuts només s’ha fet per permetre que la Mancomunitat creixi o també regula altres aspectes?\nTambé normalitza altres qüestions, però el canvi més important és aquest. A les administracions públiques, ens controlen molt a causa de les barbaritats que s’havien fet durant molts anys. La llei de contractacions està bé perquè hem de ser transparents, però ens ha posat el peu al coll a molts ajuntament, perquè has de resoldre el que s’havia fet d’una altra manera durant anys. Ara, com que s’ha de contractar tot de cop, complica la gestió, perquè has de mirar a molt més llarg termini. Aquesta és la feina que s’ha anat fent, donar musculatura a la Mancomunitat des de la part administrativa i ara s’ha de muscular els serveis perquè el creixement de l’administració ha d’anar al ritme de les necessitats de la societat.\nEl 9 de setembre es va aprovar el nou organigrama de govern i gestió, que compta amb deu àrees presidides per set vicepresidents. Vostè, com a president, té assignades diverses àrees: Comunicació, Projectes Estratègics i Oficina Tècnica, Gestió Forestal i Energia, Portada d’Aigües, Laboratori i Prevenció de Drogodependències, un increment considerable de responsabilitats respecte als anteriors presidents.\nLa Mancomunitat ha fet un canvi molt gran en els darrers quatre anys perquè era una institució que s’ha hagut d’adaptar a tots els canvis normatius que hi ha hagut, que han estat considerables. Per tant, considero que l’anterior presidenta, la Rosa Huguet, va fer molta feina en els darrers quatre anys. Jo també sóc una persona que s’implica molt i que ve a treballar de valent. Ara volem créixer i posar en marxa molts projectes, per això vam considerar necessari una dedicació i implicació més gran per part de la presidència.\nMoltes persones no saben què feu exactament a la Mancomunitat.\nAquest és un dels nostres reptes, per això una de les coses que volem fer és explicar que fem, com està estructurada, quanta gent hi treballa, etc., per tal que tothom se la senti més seva. Cal obrir més les portes, perquè és una institució important i amb un potencial increïble, i que té com a objectiu abaratir els costos de diferents serveis als ciutadans.\nQuins serveis presteu?\nTenim dos grans àmbits pel que representen els residus, que van des de la recollida fins a la seva gestió, i l’aigua, que va des de la portada d’aigües fins al sanejament d’aigües residuals.\nAquests àmbits van acompanyats d’una gran tasca per part dels Servei d’Educació Ambiental, on fem campanyes a escoles i municipis per fomentar l’ús responsable de l’aigua, i com saber reciclar i reduir residus. I també del Centre d’Acollida d’Animals Domèstics on, per exemple, l’any passat van passar més de 1.000 gossos i gats, i els nostres professional acompanyats d’una gran xarxa de voluntaris cuiden, i ens ajuden. Fan una gran tasca també en adopcions d’animals.\nD’altra banda, tenim el Servei d’Iniciatives Econòmiques que compta amb una gran experiència assessorant a empreses i comerços, i tenen una visió global del nostre territori. També el servei de Laboratori que ajuda als nostres municipis amb els controls d’aigües i salut, i el de prevenció de les drogodependències que fan una gran feina sent presents amb una qüestió tan sensible com aquesta. Per últim, i no menys important, els serveis centrals, on hi ha la maquinària que fa possible que tot funcioni, on comptem amb un gran equip de professionals, amb una oficina tècnica, oficina gestió forestal i energia, un equip de secretaria i contractació, intervenció i Recursos Humans.\nA quants habitants dóna servei?\nAra donem servei a 262.000 habitants i tenim un potencial de creixement de 215.000 més, això vol dir unes 477.000 persones, que són 1.900 km², més o menys el 6% del territori català. Aquest és un dels nostres grans reptes posar la Mancomunitat a punt al servei del Gran Penedès.\nQuines són les àrees més sanejades i els serveis més deficitaris?\nPersonalment m’agrada parlar de serveis, tot i que sóc conscient que n’hi ha que ens generen recursos i altres no, però tots són serveis que s’han de donar, i la Mancomunitat dona l’oportunitat de fer-ho aprofitant les economies d’escala i la col·laboració entre tots els municipis. Som un exemple a nivell català, i la nostra responsabilitat és explicar als ciutadans més i millor com es donen els serveis, per prendre consciència, per exemple, del que suposen els residus per nosaltres i les generacions futures. Tenim molta feina a fer, i som conscients dels recursos econòmics que tenim, per això hem de fer els projectes pas a pas.\nCaldria reciclar més?\nA la Mancomunitat ajudem a través del servei d’educació ambiental als ajuntaments i escoles a prendre consciència, i fer que els seus ciutadans reciclin i hi hagi menys incivisme. Ens agradaria arribar a més ajuntaments, i especialment a la gent jove. Cal recordar que reciclar no només interessa per al medi ambient, sinó també per a la butxaca de cadascú, no excusar-se en que ja es paguen impostos. S’ha de ser conscient del que s’ha de fer.\nQuin és el pressupost d’enguany de l’ens?\nEl pressupost per a aquest any és de 38 milions d’euros i tenim 15,5 milions d’obres adjudicades i en execució. La intenció de la Mancomunitat Penedès-Garraf és créixer de mica en mica, per tant, haurem de plantejar-nos moltes inversions per poder donar servei a tothom.\nLa majoria del finançament prové de les quotes que paguen els ajuntaments pels serveis que ens contracten. A banda, rebem subvencions de diferents organismes com l’Agència Catalana de l’Aigua (ACA) per al servei de sanejament, o l’Agència de Residus de Catalunya per a la recollida i tractament.


L’Ajuntament de Barcelona posarà gossos d’atura al Portal de l’Àngel per dirigir la gentada - benegre.cat\nBy Àlex Solà | 22 de desembre de 2014\nEl consistori de la capital catalana ha posat fil a l’agulla a organitzar les hordes massives de ciutadans que recorren els carrers cèntrics de la ciutat en temporada de compres. Amb aquesta intenció l’Ajuntament situarà dues dotzenes de gossos d’atura vinguts dirrectament de la Catalunya central per dirigir el ramat a cop de lladrucs, que segons fonts municipals “és l’únic so capaç de fer reaccionar una persona embaladida pels aparadors”.\nLa comissió encarregada de la iniciativa defensa que “semblem talment un ramat de xais seguint les ordres del capitalisme” i que per això els gossos d’atura semblen la millor opció. Les bestioles començaran a situar-se a l’eix comercial de Passeig de Gràcia i fins al Portal de l’Àngel, per bé que la Guàrdia Urbana ha aclarit que no s’endinsaran més a Ciutat Vella “per evitar que un punki es quedi amb el gos i li pinti celles”.\nPer la seva banda, les associacions comercials celebren la mesura de l’Ajuntament per millorar el trànsit però reclament anar un pas més enllà i ensenyar els gossos a “mossegar els ciutadans que només miren”. I és que segons fonts del sector, la fi de la crisi econòmica sobretot s’ha notat en l’augment del temps que els consumidors passen decidint si compren o no: “Ara que tenen més calers, s’ho pensen el doble. Una bona mossegada i ja veuràs si deixes el jersei sense plegar damunt la pila o no”, insisteixen.\nHarry Potter s’incorpora a l’executiva del PP per elaborar les balances fiscals\nEncara no hi ha data per la publicació de les esperades balances fiscals, que han de posar llum sobre el que rep Catalunya de l’estat espanyol en relació al que […]\n15 d'octubre de 2013 Àlex Solà


- Cabaret de Medianoche\t26/04/2016 L’Ajuntament treballa en la licitació de la nova concessió de l’Escola Municipal de Música\tL'Ajuntament està treballant en la versió definitiva del plec de condicions per a la licitació de l’Escola Municipal de Música de Sant Quirze, el qual manté el mateix projecte educatiu musical que el proposat ara fa 4 anys, amb algunes innovacions de millora. Una de les principals novetats serà l’ampliació de l’horari als matins per oferir classes per a adults. També, la incorporació d’un nou cicle d'aprenentatge musical de curta durada, concretament de 3 mesos, amb l’objectiu que joves i infants puguin iniciar-se en l'estudi musical i entrin en contacte amb l’instrument.\nTanmateix, es preveu incorporar un cicle de música per a nadons i diverses activitats familiars, així com la possibilitat de realitzar activitats conjuntes amb les AMPES i altres associacions musicals del poble. En aquest sentit, les AMPES del municipi tindran l'opció de presentar les seves demandes per extraescolars de música per tal que l'empresa gestora de l’escola se'n faci càrrec.\nTambé com a millora, el nou plec de condicions inclourà una tarificació social, de manera que els ajuts que ara mateix dóna l'Ajuntament, es faran efectius al mateix rebut de l’escola.\nEl procés de licitació de l’Escola Municipal de Música finalitzarà, aproximadament, a finals de juny, i durant el mes de juliol es publicaran els horaris per al proper curs. El procés de preinscripció i matriculació, però, es realitzarà al maig, tot i que el pagament de la matrícula no es farà efectiu fins al setembre per facilitar que les famílies que decideixin donar-se de baixa per algun motiu, no els hi suposi cap despesa.


Seguridad Social: Ajuda\nEstes pàgines han sigut dissenyades per la seua correcta visualització en un monitor amb la resolució ajustada a 800 per 600 pixels o major, i amb 256 colors (8 bits).\nLa web de la Seguretat Social mostra les característiques següents:\nConté una estructura de continguts i un sistema de navegació que garanteixen a l'usuari accessibilitat i facilitat d'ús.\nPermet accedir al contingut cercat per diferents rutes de navegació.\nUna part important de la informació està agrupada i orientada a distints perfils d'usuaris, com per exemple: treballadors, pensionistes i empresaris. treballadors, pensionistes i empresaris.\nEn tots els llocs es mostra la ruta de navegació que ha seguit l'usuari.\nExisteixen continguts traduïts a diferents idiomes (anglés, francés, castellà, català, gallec, èuscar i valencià), als quals es pot accedir elegint qualsevol de les opcions del desplegable facilitat en l'angle superior dret del Web.\n Capçalera: composta per: el logotip del Ministeri d'Ocupació i Seguretat Social, el qual enllaça amb la Web del Ministeri d'Ocupació i Seguretat Social; diferents opcions que intenten servir d'ajuda en la navegació per la Web; un enllaç al contingut referent a "Informació lingüística"; un desplegable per a la selecció de la llengua de navegació i un buscador.\n Menú superior de navegació: amb enllaços directes a distintes seccions.\n Accés a informació orientada a tres perfils: Treballadors, Pensionistes i Empresaris.\n Panell central de pestanyes: "Novetats", "Informació útil" i "El més visitat”.\n Lateral dret: amb icones destacades i secció "A un clic”.\n Icones destacades: amb accés directe a les Revistes de la Seguretat Social.\n Icones institucionals: es mostren icones de caràcter institucional, amb accés directe al lloc web que representen.\n Peu de pàgina: concebuda com a àrea participativa, on es disposa de l'Avís Legal del lloc Web, l'accés a la subscripció de les fonts RSS i es mostren els diferents logotips d'accessibilitat.\nBuscador simple i buscador avançat: presenten la possibilitat de multillenguatge.\nMapa Web: mostra com estan distribuïts els continguts del portal.\nFAQ i Consultes: seccions que servixen per a respondre o plantejar qüestions relatives als continguts del Web.\nCalendari laboral: mostra les festes nacionals, autonòmiques i locals de l'any actual.\nAdreces i telèfons: facilita les dades de contacte (telèfon, adreça i mapa d'ubicació) de les diferents entitats de la Seguretat Social (administracions, unitats de recaptació executives, oficines de registre, |etc.).\nEl més visitat: mostra els continguts amb un major nombre de visites del Web.\nA un clic: Àrea integrada per enllaços a continguts ubicats en la Seu Electrònica (Cita prèvia per a pensions i prestacions, Perfil de contractant i Targeta sanitària europea) o a continguts o servicis localitzats en la Web.\nInformació relacionada en pàgines anteriors: es mostren enllaços que permeten accedir a pàgines que pel seu contingut poden ser d'interés.\nA més, hi ha seccions específiques que possibiliten realitzar els tràmits i gestions de l'usuari amb la Seguretat Social i evitar així el desplaçament a les oficines:\nSeu Electrònica: on s'inclouen tots els tràmits que l'usuari pot fer telemàticament amb la Seguretat Social.\nFormularis i models: on l'usuari pot trobar els formularis o models de sol·licitud disponibles al Web.\nTràmits i gestions: secció que mostra a l'usuari els passos que ha de seguir per a fer els tràmits i les gestions amb la Seguretat Social.\nSistema RED : servici que oferix la TGSS a empreses per a l'intercanvi d'informació i documents per mitjans telemàtics.\nPerfil del contractant i subhastes i concursos de béns: on apareix informació sobre licitacions convocades, subhastes i compra/venda d'immobles.


Xavi Passarrius: “El més positiu va ser el canvi de xip” | Diari de Santa Coloma\nXavi Passarrius: “El més positiu va ser el canvi de xip”\nXavi Passarrius evita l'eufòria I Foto: Marfil.\n“Manacor va aprofitar diverses errades en contraatacs nostres per agafar-nos despistats i marcar ells a la contra”, afirmava Xavi Passarrius.\n“Hem aconseguit minimitzar una mica les errades de deixar molts espais a la nostra esquena”, afegia.\n“No m’agrada mirar cap al play-off, i que la gent pensi que Saragossa serà un adversari fàcil a Santa Coloma”, sentenciava el tècnic.\n07/01/2014 – Marfil Santa Coloma va perdonar molt a la pista de l’Hospital Llevant Manacor i va estar a punt de complicar-se la vida.\nL’última jornada de competició a la LNFS es va saldar amb un nou triomf dels de Xavi Passarrius, per un contundent 4 a 8. Tot i així, el Manacor va remuntar un 1 a 5 advers fins al 4 a 5 i va posar en problemes a Marfil.\n“Vam dominar el principi del partit, però a mitjans de la primera part ens van marcar el 1 a 2 i ens van posar en problemes”, deia Xavi Passarrius a l’hora de començar a valorar el duel.\n“L’equip va saber patir uns minuts i després va saber recuperar el domini del ritme de joc”, afegia el tècnic, que també recordava com els seus jugadors “van saber aguantar bé el perill” quan Manacor va utilitzar el porter jugador al final de la primera part.\n“A l’inici de la segona part el marcador era de 1 a 5, però perfectament podríem haver arribat a fer vuit gols. Vam fallar moltes ocasions d’empènyer la pilota al segon pal”, advertia Passarrius.\nEn aquest sentit, l’entrenador colomenc va admetre que les errades en atac van donar aire al rival. “Manacor va aprofitar diverses errades en contraatacs nostres per agafar-nos despistats i marcar ells a la contra”, afirmava Xavi Passarrius.\nSegons l’entrenador de Marfil Santa Coloma, “el punt més positiu del partit va ser el canvi de xip dels jugadors després de veure com el rival s’endollava al partit”.\nContra Manacor l’equip va encaixar quatre gols, però en general ha aconseguit “minimitzar una mica les errades de deixar molts espais a la nostra esquena”, segons Passarrius.\nAra mateix Marfil és quart amb 31 punts, i afronta dos partits abans de l’aturada de la competició per l’europeu de seleccions. El primer serà dissabte (18:30h) contra Umacon Saragossa, “un rival incòmode amb una defensa que treballa junta des de fa anys, i van guanyar a Santiago, plaça molt difícil”, assegura Xavi Passarrius.\nL’entrenador de Marfil no vol que ni els seus jugadors ni l’afició es deixin endur per l’eufòria abans de temps. “No m’agrada mirar cap al play-off, i que la gent pensi que Saragossa serà un adversari fàcil a Santa Coloma. Hem d’anar amb compte amb ells, perquè res està fet encara”, sentenciava.\nDesprés de Saragossa i Barça, l’equip gaudirà d’una setmana de vacances per carregar piles. Pel que fa a les lesions, hi ha alguns jugadors amb cops i lleus sobrecàrregues, però si res canvia, tots estaran disponibles per dissabte.\nJordi Sánchez, del filial, tenia febre, mentre que Isaac és l’única baixa segura, ja que encara s’està recuperant de la seva lesió al dit de la mà.


White Ship Portsoy Regne Unit - Ofertes d'hotels amb els MILLORS DESCOMPTES EN LÍNIA\nVeure tots els 9 allotjaments a Portsoy.\nPortsoy, Portsoy, Regne Unit - Veure al mapa\nMés informació sobre White Ship\nDissenyat tant per oci com per negoci, White Ship està situat idealment a Portsoy; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nWhite Ship també ofereix moltes instal.lacions per enriquir la seva estada a Portsoy. Aquest hotel ofereix nombroses instal.lacions en el lloc per satisfer el més exigent dels clients.\nA més, totes les habitacions ofereixen una gran varietat de comoditats com ara calefacció, aparell de televisió, reproductor de DVD/CD, nevera, renta vaixelles per satisfer els clients més exigents. Durant el dia podeu gaudir de l'atmòsfera relaxant de jardí. Sigui quin sigui el motiu del seu viatge, White Ship és una selecció idònia per a la vostra estada a Portsoy.


Qui som – Neurognostik\nNeurognostik és un servei on oferim l’exploració i disseny d’una intervenció a aquelles persones que han patit o pateixen algun trastorn neurològic. Proporcionem una rehabilitació integral on treballem les capacitats cognitives, físiques, emocionals i conductuals dels pacients sempre tenint en compte la persona, familiars i el seu entorn més pròxim.\nEl nostre objectiu principal és aconseguir que els nostres pacients desenvolupin al màxim les seves capacitats, aconseguint el millor grau d’autonomia i benestar possible.\nAlba Borrego Villodres\nNeuropsicóloga Clínica nºCol. 23752\nLa neuropsicòloga Alba Borrego Villodres és Llicenciada en Psicologia per la Universitat Autònoma de Barcelona i Màster en Neuropsicologia clínica per l’Institut Superior d’Estudis Psicològics. Ha treballat a l’Hospital de Sant Jaume i Santa Magdalena de Mataró a l’Equip d’Avaluació Interdisciplinària Ambulatòria (EAIA) i Hospital de Dia Psicogeriatria, realitzant l’avaluació i tractament integral ambulatori en geriatria, cures pal·liatives i trastorns cognitius. D’altra banda intervé en el suport i orientació de familiars de persones que es veuen afectades per una malaltia neurodegenerativa i/o lesió cerebral adquirida. Actualment és integrant i gerent de l’equip multidisciplinari de Neurognostik.\nPsicòloga Forense nºCol. 19643\nLlicenciada en psicologia i Màster en Psicologia Forense i Legal, especialitzada en maltractament i abús sexual infantil. Realitza el seguiment terapèutic i evolució psicològica de pacients que pateixen deteriorament cognitiu (demències, Alzheimer, malalties neurodegenatives, etc. ). Professional altament qualificada en la realització de tallers d’autoconeixement, relacions d’ajuda, resolució de conflictes i teràpies de rehabilitació neurocognitiva així com també estudi de les dificultats mentals per a l’autonomia de les persones.\nCristina Aulet Puig\nLogopeda col. 08/1614 i Mestra\nDiplomada en Logopèdia i Magisteri. Ha treballat, en col·laboració amb altres logopedes per la reeducació de la parla i el llenguatge de persones amb afectacions neurològiques degudes a diverses malalties neurodegeneratives o lesions cerebrals a l’Hospital de St Pau de Barcelona. Actualment realitza teràpia miofuncional dirigida a infants o adults que pateixen alteracions de la musculatura oro-fonatòria i que, en conseqüència tenen dificultats per deglutir i/o articular. Treballa per la readquisició o disminució de la pèrdua de llenguatge en pacients afectats per una afàsia. Realitza tasques com a logopeda infantil per el diagnòstic i la rehabilitació de trastorns de lecto- escriptura, trastorns específics de llenguatge, trastorns de l’espectre autista o retards de llenguatge.\nEva Frigola Capell\nEspecialista en psicologia clínica per la Universitat Autònoma de Barcelona. Doctorada en Ciències de la Salut per la Radboud University Nijmegen a Holanda. Va realitzar l’especialitat clínica a Hospital Clínic i Provincial de Barcelona on es va especialitzar en diagnòstic i tractament de malalties neurodegeneratives, trastorns cognitius, de l’ estat d’ànim tant depressiu com ansietat i trastorns alimentaris en adults i joves. Hospital Sant Pau de Barcelona i 7 anys de col·laboració amb l’hospital Holandès Radboud University Nijmegen en diversos projectes d’ investigació Europeus i d’ àmbit nacional en la millora del maneig de persones amb malalties cròniques, especialment autocura i millora d’ estils de vida en malalties com obesitat, diabetis, patologia cardiovascular, hipertensió entre altres. Actualment treballa a l’ Hospital Santa Caterina de Girona i col·labora amb el Departament de Salut de la Generalitat de Catalunya i la Universitat de Navarra.\nGloria López Catena\nDiplomada en fisioteràpia per la Fundació Universitària del Bages a Manresa i professora i especialista en el mètode Halliwick a Clinical Halliwick Advanced Course a Premium Madrid. Es forma en el postgrau pel reconeixement i tractament de persones adultes en trastorns neurològics segons el concepte Bobath a Ken Zen (Barcelona) així com pel tractament especialitat en trastorns sensoriomotors d’origen cerebral segons el concepte Bobath en pediatria a Sant Joan de Déu. Així com tècnica en activitats aquàtiques per a la Gent Gran per Ubae-Seae i Federació Catalana de Natació. Actualment primera fisioterapeuta neurològica i gerent de Neurorehabilitació Aquàtica i a Domicili (NAD).


El Govern inicia les obres al tram de s'Abanell afectat pel temporal fa un any - Diari de Girona\ne.batlle 16.12.2009 | 01:00\nEl regidor de Medi Ambient de Blanes, Celestino Lillo, a la zona on la Generalitat preveu l´actuació urgent. carles colomer\nUn dia després que el temporal marítim hagi tornat a endur-se restes del tram de passeig marítim de s'Abanell de Blanes, a l'alçada dels càmpings i que és propietat de la Generalitat; el regidor del PP de Blanes, Celestino Lillo (PP), anunciava la imminent reforma d'aquesta part del passeig blanenc i el mateix Departament de Política Territorial i Obres Públiques (Ptop) assegurava que les obres d'emergència en aquest sector ja es poden donar per iniciades.\nAhir, operaris de la Generalitat eren a la zona col·locant casetes per fer les obres, així com supervisant l'estat de la zona, que està malmesa des de fa un any, quan hi ha haver la forta llevantada de Sant Esteve i que es va veure agreujada, per un temporal el 20 d'octubre d'aquest any, quan van caure uns 30 metres d'aquesta mateixa zona.\nLes obres del "nou s´Abanell", el 2010. Comarques


Marató per la democràcia | Sants-Montjuïc per la Independència (ANC)\n← Recomanem de l’11 al 17 de setembre de 2017: 3 articles, 2 vídeos, 1 àudio i 1 web\nDiumenge vinent, dia “D” hora “tot el dia” →\nEl cartell convoca davant del teu ajuntament però en el cas de Barcelona, per coincidència amb les festes de la Mercè, la concentració es farà a la plaça de la Universitat.\nPer què fer la Marató per la Democràcia?\nLa resposta és força òbvia, estem a 8 dies de celebrar el Referèndum i sembla que per arribar-hi calgui superar cada dia un munt d’obstacles, com si fos una carrera. Es veritat que no ens ho posen gens fàcil amb la supressió de llibertats, amb la detenció de persones que senzillament estan complint el seu deure com a ciutadans d’aquest país, amb la confiscació de material, amb tantes intoxicacions i mentides als mitjans de comunicació, amb l’amenaça física, amb… (els punts suspensius són perquè tu mateix completis la frase).\nLa Marató per la Democràcia és fa més que necessària que mai per donar una imatge festiva i trencar, un cop més, el discurs del govern de l’estat Espanyol que intenta donar una imatge d’alderulls al carrer per justificar la seva intervenció irresponsable i antidemocràtica. Si una cosa ha fet la ciutadania catalana és sortir al carrer massiva i pacíficament per reivindicar uns drets bàsics i, els darrers dies, per defensar la democràcia que en aquests moments està molt qüestionada.\nPer aconseguir aquest ambient distés i festiu, la Marató per la Democràcia oferirà activitats i tallers pensats en compartir una estona del diumenge i trametent el lema: HOLA DEMOCRÀCIA\nURL per descarregar-te el cartell:\nEtiquetes: actes, assemblea, Referèndum 1-Oct


CRÒNIQUES 13/14 DE MARÇ – Club Bàsquet Consell\nCRÒNIQUES 13/14 DE MARÇ\nCB Consell-Aquadim 45 – Ciutat d’Inca 37\nTornada a la competició …. a la fi! I cinquena victòria dels petits.\nPartit molt sofert, degut tant a les baixes que teníem (només set jugadors), com a la superioritat física del contrari.\nEls nins s’han aplicat en defensa, i tancant bé els rebots defensius i sortint al contraatac hem mantingut tot el partit un lleuger avantatge sobre el contrari.\nAl final, amb calma i tranquil·litat hem aconseguit la victòria.\nI molts d’ànims a Josep Campomar, que ha de recuperar-se de la lesió de clavícula.\nCB Consell 58 – Dakota Alcúdia 46\nDarrer partit de la primera fase després de setmanes sense jugar i sense contacte.\nLes paraules sobren, el resultat ho diu tot: primer set 21-4 per consell, darrer set 9-17 pels d’Alcúdia.\nDestacar certs atacs amb jugades molt guapes, moltes errades en cistelles fàcils i escassa defensa.\nAnotam els errors a corregir i seguirem lluitant com ha fet l’equip partit rere partit!\nCB Consell-Foz Sports & Events 61 – CB Santa Maria 10\nHem tancat el marcador al 2on quart amb una defensa pressionant i ràpids contraatacs. A la segona part hem baixat la intensitat i a estones hem jugat massa relaxats. Moltes ganes dels nins de tornar a jugar i agafant sensacions per la següent fase.\nCB Consell/Alcúdia 60 – Bàsquet Pollença 67\nAvui hem tornat a la competició després de tres mesos, i ja teníem moltes ganes de competir i veure partits!\nHem començat amb un gran partit, un Alcúdia/Consell – Pollença d’infantil femení!\nEl partit ha estat molt disputat amb constants alternatives al marcador i amb molta intensitat tant física com emocional!\nEl marcador final 60-67 pel Pollença en un partit emocionant on hem vist moltes coses positives, aspectes millorables i algunes d’inèdites mai vistes amb tants de partits com duim al llarg de la nostra vida. L’equip visitant no “cometé” cap falta personal en 19 minuts i 10 segons de la segona part, i dues els darrers 50 segons…\nAquest esport no deixarà de sorprèn-d’ens mai! Enhorabona al Pollença per la victòria! </span\nCB Consell-MAB Obras Públicas 44 – Sa Pobla Bàsquet 22\nTornada a la competició després de molt de temps, moltes ganes i molts de nervis per fer-ho bé.\nEl partit va començar molt travat, errades continues per part dels dos equips. I enfront, l’equip visitant ens va plantejar una zona durant tot el partit, els punts arribaven en comptagotes.\nPer part nostra, vàrem mantenir una bona intensitat defensiva durant tot el partit.\nAcabam la primera fase com a segons de grup i amb bones sensacions després de tant de temps sense jugar. Enhorabona a tots.\nCB Consell 76 – Viubàsquet 53\nPartit corresponent a la quarta jornada, i que teníem pendent per acabar la primera fase. Després de tant de temps sense competició, havia ganes de tornar jugar. Els primers minuts ens va costar ficar cistelles. I a mida que avançava el partit teníem més ritme de joc. Bon partit per agafar sensacions de cara a l’inici de la segona fase. Que ben segur serà molt entretenguda. Enhorabona a tots!\nCB Almozara 73 – CB Consell-Air Europa 68\nCRÒNIQUES 13/14 DE MARÇ2021-03-152021-03-16http://www.cbconsell.com/wp-content/uploads/2018/07/logo.pngClub Bàsquet Consellhttp://www.cbconsell.com/wp-content/uploads/2021/03/inf-fem-pollena.jpg200px200px\nHORARI 20/21 DE MARÇentrades 2020/2021, Sin categoría